Historio de la esperanta literaturo

Historio de la esperanta literaturo, eldonita en 2015 de Kooperativo de Literatura Foiro, sub aŭspicio de Akademio Internacia de la Sciencoj San Marino, PEN International/Esperanto-Centro kaj Akademio Literatura de Esperanto, estas superrigardo de la unuaj 135 jaroj de la historio de la Esperanta literaturo, verkita de Carlo Minnaja kaj de Giorgio Silfer.

Ĝenerale la libro entenas vastan rigardon al la originala Esperanta literaturo inter la jaroj 1887 kaj 2012 (kun aludoj ĝis 2015). Ĝi entenas prozon, poezion, teatron, eseon, revuojn, la diversajn skolojn kaj eĉ la interretan vojon – vasta estas la analizado. Oni plej ofte emfazas la originalan literaturon, krom se tradukoj estas vere elstaraj. 

Entute 54 ĉapitroj estas pli-malpli samlongaj. Por faciligi konsulton, aldoniĝis referencoj, glosoj, bibliografio, antologio kaj indeksoj de bildoj, verkoj, revuoj, temoj kaj personoj.

 Recenzoj Kontakto, numero 283 (2018:1) paĝo 17 fare de Fernando Pita "Recenzo: Verko, kiu plenumas kion ĝi promesas" 

 Reagoj 

 BA24 

 Suso Moinhos: Voko al plibonigo de grava verko, pri Historio de la esperanta literaturo (de Carlo Minnaja kaj Giorgio Silfer). Konstrua kritiko por eblaj postaj eldonoj: antologio nenecesa, periodigo revizienda, apartigo de teatro kiel agado (ne kiel verkaro), homogena atento al verkistoj, foresto de aŭtoroj, korektindaĵoj.

 BA25 

 Jorge Camacho: Malheloj kaj malbeloj en HEL. Recenzo kaj kritiko al Historio de la esperanta literaturo de Carlo Minnaja kaj Giorgio Silfer. Ĉefa kritiko estas al supraĵaj komentoj kaj miskompreno de la poezio de Camacho. Oni agnoskas la gravecon de la verko, sed oni mallaŭdas la implikon en la personaj ideologioj.
 Carlo Minnaja: Libro pri historio – historio pri libro. Laŭ la strukturo de dialogo inter la aŭtoro kaj lia filino, nome la Historio de la esperanta literaturo, Minnaja defendas sian verkon el ricevitaj kritikoj, konfirmas, ke plej parto de tiu estis farita de li mem kaj ne de la alia aŭtoro kaj iom pli eksterteme eniras en la afero de raŭmismo kaj la postaj konfliktoj inter esperantistoj.
 Detlev Blanke: Kio estas la literaturo de Esperanto? Alia reago al la Historio de la esperanta literaturo de Carlo Minnaja kaj Giorgio Silfer. Kelkaj kritikoj temas pri malmanko de la artikolo la en la titolo, manko de dediĉo al tradukoj kun literatura valoro, manko de konsidero al la samtempa verko de Geoffrey Sutton Concise Encyclopedia of the Original Literature of Esperanto kaj alvoko al kunlaboro inter la tri historiistoj kaj finfine malabundo en la bibliografio. Kelkaj el tiuj kritikoj estas rebatitaj en la menciita dialogoforma artikolo de Carlo Minnaja.

 Sekvontaj 
"Konciza kultura historio de la esperantlingva komunumo" (2019) en pluraj naciaj lingvoj, unuavice en la hispana (eldono de Grañen Porrúa en Meksiko), poste en la franca kaj svedaPozitiva jaro por Esperanta PEN-Centro, HeKo 742 6-B, 25 aŭg 20. Tiu verko baziĝas sur "Historio de la esperanta literaturo".

 Premioj 
Tiu libro ricevis la premion OSIEK kaj la premion Grabowski en julio 2016.

Referencoj

Eksteraj ligiloj

 Katalogo de Esperantomuzeo kaj Kolekto por Planlingvoj
 Katalogo de Kataluna Esperanto-Asocio

Kategorio:Esperanto
Kategorio:Historio de Esperanto
Kategorio:Esperantlingva literaturo
Kategorio:Esperanto-libroj aperintaj en 2015
Kategorio:Verkoj el la originala esperantlingva literaturo
Kategorio:Katalogo de Esperantomuzeo kaj Kolekto por Planlingvoj